Document ID: 31996R1898

KOMISSION ASETUS (EY) N:o 1898/96,
annettu 1 päivänä lokakuuta 1996,
Keski- ja Itä-Euroopan assosioituneista maista peräisin olevien tiettyjen hedelmien ja vihannesten tulohintoihin tuonnin yhteydessä sovellettavista tietyistä siirtymätoimenpiteistä annetun asetuksen (EY) N:o 1558/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1), sellaisena kuin se on muutettuna asetuksella (EY) N:o 1193/96 (2), ja erityisesti sen 3 artiklan 1 kohdan,
sekä katsoo, että
komission asetuksessa (EY) N:o 1558/96 (3) vahvistetaan Keski- ja Itä-Euroopan assosioituneista maista peräisin olevien päärynöiden ja luumujen etuuskohtelun perusteella määritetty tulohinta; näiden alennettujen tulohintojen muuntamisessa kansalliseksi valuutaksi olisi käytettävä samoja muuntokursseja kuin muiden kuin etuuskohtelun perusteella määritettyjen tulohintojen muuntamisessa yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (4), sellaisena kuin se on muutettuna komission asetuksella (ETY) N:o 2454/93 (5), ja maatalousalojen tuotteiden ja kyseisistä tuotteista jalostuksessa saatujen tiettyjen tavaroiden osalta yhteisessä tullitariffissa väliaikaisesti sovellettavista muuntokursseista 28 päivänä kesäkuuta 1995 annetun komission asetuksen (EY) N:o 1482/95 (6), sellaisena kuin se on muutettuna asetuksella (EY) N:o 1224/96 (7), säännösten mukaisesti; epäselvyyksien välttämiseksi olisi tehtävä tarpeelliset selvennykset edellä mainittuun asetukseen (EY) N:o 1558/96, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1558/96 1 artiklaan 4 kohta seuraavasti:
"4. Tulohinnat ja tuontitullit muunnetaan kansallisiksi valuutoiksi komission asetuksen (EY) N:o 1482/95 (*) 1 artiklan 2 kohdassa tarkoitetun kurssin mukaisesti.
(*) EYVL N:o L 145, 29.6.1995, s. 43"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Asianomaisen osapuolen pyynnöstä toimivaltaisen viranomaiset soveltavat kuitenkin 1 artiklaa 4 päivästä elokuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä lokakuuta 1996.

Labels: 2
17
6
18
15